Author: eva.kaczova
Company: MSVVaSSR

SPRÁVA ZO ZAHRANIČNEJ PRACOVNEJ CESTY

1.	Účastníci pracovnej cesty:

Titul, meno, priezvisko: 	Mgr. Eva Kaczová
Pracovisko:	Ministerstvo školstva SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	Aj, Mj

2.	Zahraničná pracovná cesta:

Štát:	Poľsko	
Mesto:	Varšava
Vykonaná dňa:	19- 21.6.2011
Prijímajúca organizácia:	 ENIC/NARIC Stredisko v Poľsku a Rada Európy
Účel cesty:	Zasadnutie Národných kancelárii ENIC/NARIC
Spôsob financovania:	Cestovné náklady Európska komisia, ostatné MŠVVŠ SR

3.	Rámcový program pobytu:
19.6.2011		prílet do Varšavy 
20.-21.6.2011		rokovanie a prílet do Viedne

4.	Stručný priebeh rokovania:
19. 6. 2011
Stretnutie s riaditeľom národnej kancelárie ENIC/NARIC, ktorý ponúkol účastníkom kompletný obraz o vzdelávacom systéme Poľska, kompetenciách kancelárie ENIC/NARIC a predstavil legislatívu, upravujúcu uznávanie dokladov o vzdelaní.

20. až 21. 6.2011 
Rokovanie sa začínalo schválením navrhovaného programu a  prezentáciou výročnej správy Rady Európy a Európskej Komisie (ENIC/NARIC). Následne pokračovala prezentácia výročnej správy o Lisabonskom dohovore (1997); v súvislosti s činnosťou sekretariátu pre Lisabonský dohovor sa odprezentovali 3 hlavné body:
1. 15. výročie podpisu dohovoru (organizácia osláv v roku 2012)
2. Možnosti rozšírenia dohovoru o kvalifikačné rámce a prax v uznávaní
3. Rozšírenie vzťahov s ostatnými regionálnymi komisiami.

Hlavným bodom programu boli kvalifikačné rámce v Európskom vzdelávacom priestore. V rámci toho odzneli prezentácie z oblasti implementácie Bolonského procesu, uznávanie vysokoškolských dokladov o vzdelaní, pochádzajúce z Európskeho vysokoškolského priestoru, tvorba Národných Akčných Plánov; 

Kancelária NARIC (Európska komisia) odprezentovala projekty, ktoré budú vypísané v blízkej budúcnosti  pod záštitou NARIC.

Veľký časový priestor bol venovaný workshopom, kde sa venovala pozornosť:
1.	 problematike neprekonateľných rozdielov v uznávaní dokladov o vzdelaní, 
2.	výstupom vzdelávacích sústav a
3.	falošným dokladom o vzdelaní.

Každý účastník bol zaradený do inej pracovnej skupiny, z dôvodu možnosti vyjadriť sa všetkým témam a následne, aby organizátori zasadnutia získali ucelený prehľad o vývoji bežnej praxi v štátoch účastníkov. Pracovné skupiny zistili v podstatnej miere rovnaké aspekty v problémoch uznávania a pristupovali k neprekonateľným rozdielom rovnako. Prezentácií problematiky vyčítali, že nezohľadňoval rozdielne postavenie členských štátov a nečlenských štátov v problematike uznávania (neakceptácia existencie smerníc EÚ v tejto oblasti). Do prezentácie neboli zahrnuté rozdielne prístupy k akademickému uznávaniu, alebo k profesijnému. Každá zainteresovaná strana žiadala o dopracovanie pracovného materiálu, poskytnutý ako východiskový materiál pre prácu vo workshopoch.

Odzneli viaceré prezentácie na najaktuálnejšie trendy vo vzdelávaní vo svetovom meradle. Tie boli nasledovné:
1. prezentácia o poslednom vývoji v Bolonskom procese  (prezentácia Viedenskej/Budapešťianskej deklarácie);
2.  prezentácia predstaviteľa pracovnej skupiny o uznávaní: Úloha ENIC/NARIC Network  v budúcnosti. Vízie a možnosti zoskupenia;
3.  prezentácia vzdelávacieho systému ČĽR;
4. prezentácia vzdelávacích systémov stredozemských štátov.

V závere sa uskutočnili voľby nových čelných predstaviteľov kancelárie ENIC-u a NARIC-u.

5.	Odporúčané závery:
Zvážiť účasť na projektoch NARIC. Uplatňovať pri ďalšom vývoji legislatívy uznávania trendy a odporúčania, ktoré dávala Európska komisia a Rada Európy.

6.	Prinesené materiály:

Prezentácie, ktoré odzneli na stretnutí sú na vyžiadanie k dispozícii v elektronickej forme.   
  
7.	Prínos ZPC 
Stretnutia ENIC/NARIC predstavujú teoretický základ k uznávaniu dokladov o vzdelaní. Stretnutia ponúkajú všeobecný prehľad o vývoji a trendoch v uznávaní po celom svete, vzhľadom na to, že do tejto spolupráce sú zapojení aj USA, Kanada a Austrália. Napriek tomu, že účasť v skupine ENIC/NARIC nie je záväzná pre jednotlivé štáty, podobne, ako nie sú záväzné ani dokumenty, ktoré sú prijaté, osobné stretnutie podobného charakteru má neopakovateľný význam pri riešení sporných otázok uznávania dokladov o vzdelaní v bežnej praxi. 

8.	Spôsob zverejnenia výsledkov ZPC, prenos získaných informácií

Správa zo ZPC je zverejnená na www.minedu.sk. Dokumenty sú na vyžiadanie
k dispozícii v elektronickej forme. 

Súhlasím so zverejnením správy na internete.

Správu vypracoval: 	Mgr. Eva Kaczová, riaditeľka SUDV

Dátum: 		25.6.2011

Správu schválil: 	prof. Ing. Peter Plavčan, CSc., generálny riaditeľ Sekcie vysokých škôl